# Donasac (Rasés)

* De pas confondre amb Donasac (País Cordés).
Donasac (Donazac en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Geografia

Donazac e Puèg-salamon (?) son de vilatges situats sul travèrs de doás sèrras opausadas, separadas per un riu e d'orientacion èst-oèst, mai que mai sus un pompidor.

### Perimètre del territòri

Comunas confrontantas de Donasac :
| Alanha | | Rotièr |
| | Lopian | Paulinha |

## Toponimia
### Donazac

Las fòrmas ancianas son : Donazagum seu Morciolum en 931, Donadac en 1162, Castrum de Donazaco..., Donasaco en 1232, Donezaccum en 1316, Donzacum en 1319, Donezacum en 1351, Dovezacum = Donezacum en 1377, Donnezac en 1594, Domnaza en 1277-1639, Donazac en 1647, Daunasac en 1665, Donazac en 1781.
Donazac ven del nom latin d'òme, Donatius, ambe'l sufixe -acum, latinizacion del sufixe gallés -ācon. Donazac èra donc probablament una anciana granda propietat antica qu'aviá per mèstre Donatius (Donatus, que los Féniés supausan, conven pas formalament. I a un tipe Donasac, format sus Donatius, utilizable tanben per Donasac (País Cordés), e un tipe Donzac, format sus Domitius (Donzac (Brulhés), Donzac (Lanas)) : dins lo primièr cas, la vocala interiora a, plan mai solida, se sincòpa pas.

### Puèg Salamon

Puèg Salamon es una anciana rectoriá de la diocèsi de Narbona. La glèisa, ancianament parroquiala, del vocable de Sant Ponç, ara [cap a 1900] es una annèxa de Donasac. Las fòrmas ancianas son : In Poiolo, in terminio de Frimiaco en 931, Villa Podii Salomonis en 1120, Sanctus Poncius de Podio Salomonis en 1198, Ecclesia de Podio Salomone en 1351, Puisalamou entre 1503 e 1589, Pech Salamon en 1594, Puysalamon en 1594, Pexalamou en 1672. Lo nom es format de l'eretièr del latin podium e d'un nom de persona. Salomon. La vocala de la sillaba centrala s'assimilèt a la primièra, cap als sègles XIV-XVI. Le nom *Frimiac, probablament d'un vilatge vesin desparegut, vengut benlèu del nom germanic Fremmo, ambe'l sufixe -acum, es debrembat.

## Istòria

* Entre 1790 e 1794, Pech Salamou (Puèg-salamon ?) foguèt annexat a Donazac. Donazac e Puèg-salamon èran, çò sembla, doás parròquias. Puèg-salamon es situat al nòrd-èst de la comuna e lo vilatge demòra una aglomeracion. Lo siti Cassini dona pas de populacion recensada per Puèg-salamon (aquí perqué la comunautat es supausada dejà annexada per sa vesina), mès la populacion fornida per Donazac en 1793, 171 abitants, es largament inferiora a la de 1800, 257 abitants, çò qu'es pas normal dins de talas proporcions. I a doncas una possibilitat que Puèg-salamon foguèsse estada comuna en 1793 e benlèu recensada, coma se fasiá sovent, ambe una autra comuna.

## Administracion

Lista dels cònsols successius :
| Periòde | Periòde | Identitat |
| març de 2001 | (2026) | Jean-Pierre Mestre |
| | 2001 | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton d'Alanha; es ara del canton de La Piège-au-Razès (en francés), que se disiá de Bram abans lo 1èr de genièr 2016.

## Demografia

modificar « persona »  v · d · m 
Evolucion demografica Populacion comunala actuala (2013): 101, totala: 102 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 171 | 257 | 294 | 249 | 254 | 294 | 255 | 270 | 268 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 251 | 207 | 205 | 198 | 197 | 202 | 224 | 172 | 213 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 239 | 246 | 212 | 204 | 200 | 239 | 227 | 222 | 187 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 174 | 144 | 104 | 122 | 89 | 88 | 94 | 95 | 96 98 |
| 2009 | 2010 |
| 94 96 | 93 95 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 110 abitants e la densitat èra de 21,74 ab/km².

## Véser tanben

* Comunas d'Aude

## Ligams extèrnes

* Donasac sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 118, legir en linha https://gallica.bnf.fr/ark:/12148/bpt6k110095d/f210.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 250
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 121
* ↑ Abbé Sabarthès, Dictionnaire topographique du département de l'Aude, 1912, p. 301-302, legir en linha https://gallica.bnf.fr/ark:/12148/bpt6k110095d/f393.item.texteImage
* ↑ http://cassini.ehess.fr/cassini/fr/html/fiche.php?select_resultat=60482
* ↑ https://www.geoportail.gouv.fr/donnees/carte-de-cassini
* ↑ http://cassini.ehess.fr/cassini/fr/html/fiche.php?select_resultat=11574
* Portal de Lengadòc